EELNÕU

09.06.2025

VÄLISMINISTER

MÄÄRUS

Tallinn nr

# Välisministri 9. märtsi 2017. a määruse nr 7 „Diplomaatilise isikutunnistuse väljaandmise ja kehtetuks tunnistamise kord, vorm, tehniline kirjeldus ja diplomaatilisele isikutunnistusele kantavate andmete loetelu ning tulumaksust vabastatud mitteresidentide registreerimise kord“ muutmine

Määrus kehtestatakse [isikut tõendavate dokumentide seaduse](https://www.riigiteataja.ee/akt/dyn=101022022008&id=103012017013!pr9lg1) § 9 lõike 1, § 15 lõike 3, § 2016 lõike 2 ning [tulumaksuseaduse](https://www.riigiteataja.ee/akt/dyn=101022022008&id=131122016004!pr30lg2) § 30 lõike 2 alusel.

**§ 1.** **Välisministri 9. märtsi 2017. a määruse nr 7 „Diplomaatilise isikutunnistuse väljaandmise ja kehtetuks tunnistamise kord, vorm, tehniline kirjeldus ja diplomaatilisele isikutunnistusele kantavate andmete loetelu ning tulumaksust vabastatud mitteresidentide registreerimise kord“ muutmine**

Välisministri 9. märtsi 2017. a määruses nr 7 „Diplomaatilise isikutunnistuse väljaandmise ja kehtetuks tunnistamise kord, vorm, tehniline kirjeldus ja diplomaatilisele isikutunnistusele kantavate andmete loetelu ning tulumaksust vabastatud mitteresidentide registreerimise kord“ tehakse järgmised muudatused:

**1)** määruse preambul sõnastatakse järgmiselt:

„Määrus kehtestatakse [isikut tõendavate dokumentide seaduse](https://www.riigiteataja.ee/akt/dyn=101022022008&id=103012017013!pr9lg1) § 9 lõike 1, § 15 lõike 3, § 2016 lõike 2 ning [tulumaksuseaduse](https://www.riigiteataja.ee/akt/dyn=101022022008&id=131122016004!pr30lg2) § 30 lõike 2 alusel.“;

**2)** paragrahvi 2 lõige 2 muudetakse ja sõnastatakse järgmiselt:

„(2) Teenistuskaart taotletakse välisesinduse välisriigi kodanikust haldus- ja abitöötajale ning tema välisriigi kodanikust perekonnaliikmele, välisriigi kodanikust koduabilisele, rahvusvahelise organisatsiooni esinduse ning Eestis asuva rahvusvahelise organisatsiooni ja muu rahvusvahelise kokkuleppega loodud institutsiooni (edaspidi *muu asutus*) välisriigi kodanikust töötajale ning tema välisriigi kodanikust perekonnaliikmele, aukonsulile ja välislepingus ettenähtud või muul põhjendatud juhul välisesinduses või muus asutuses (edaspidi koos *esindus*) töötavale Eesti kodanikule või alalisele elanikule.“;

**3)** paragrahvi 2 lõike 3 punkt 1 muudetakse ja sõnastatakse järgmiselt:

„1) abikaasa või registreeritud elukaaslane;“;

**4)** paragrahvi 2 lõike 3 punkti 3 täiendatakse pärast sõna „kõrgkoolis“ sõnaga „päevaõppes“;

**5)** paragrahvi 3 lõike 1 punkti 3 täiendatakse pärast sõna „ja“ sõnadega „vähemalt 15-aastase taotleja“;

**6)** paragrahvi 3 lõike 1 punkti 4 täiendatakse pärast sõna „isikuandmete“ sõnadega „ja dokumendi liiki näitava“;

**7)** paragrahvi 3 lõike 1 punktis 5 asendatakse sõna „esindus“ sõnaga „välisesindus“;

**8)** paragrahvi 3 lõiget 3 täiendatakse teise ja kolmanda lausega järgmises sõnastuses:

„Alla 15-aastase või piiratud teovõimega täisealise kasutaja eest kirjutab taotlusele alla tema seaduslik esindaja. 15 – 17-aastane kasutaja võib taotluse ise alla kirjutada ning kui ta seda ise ei tee, kirjutab taotlusele alla tema seaduslik esindaja.“;

**9)** paragrahvi 4 lõiget 1 täiendatakse pärast sõna „välja“ sõnadega „või keeldub sellest“ ning pärast sõna „kättesaamisest“ sõnadega „või taotluses esinenud puuduste kõrvaldamisest“;

**10)** paragrahvi 4 täiendatakse lõikega 4 järgmises sõnastuses:

„(4) Kui välisesindus ei asu Eestis, võib diplomaatilise isikutunnistuse välja anda põhjendatud juhul.“;

**11)** paragrahvi 5 lõikes 2 asendatakse arv „15“ arvuga „18“;

**12)** paragrahvi 5 lõike 4 esimeses lauses asendatakse arv „15“ arvuga „18“;

**13)** paragrahvis 6 asendatakse sõna „esindus“ sõnaga „välisesindus“;

**14)** paragrahvi 7 lõike 2 esimene lause muudetakse ja sõnastatakse järgmiselt:

„Dokumenti kantud sertifikaadi staatust muudetakse isikut tõendavate dokumentide seaduse kohaselt.“;

**15)** paragrahvi 7 lõike 2 teisest lausest jäetakse välja sõnad „peatamine või“;

**16)** paragrahvi 7 lõige 3 tunnistatakse kehtetuks;

**17)** paragrahvi 7 lõikes 4 asendatakse sõnad „Kolmanda riigi kodaniku“ sõnaga „Kasutaja“;

**18)** paragrahvi 8 lõike 1 punkti 3 täiendatakse pärast sõna „ja“ sõnadega „vähemalt 15-aastase taotleja“;

**19)** paragrahvi 8 lõike 1 punkti 4 täiendatakse pärast sõna „isikuandmetega“ sõnadega „ja dokumendi liiki näitava“;

**20)** paragrahvi 8 lõike 1 punktis 5 asendatakse sõna „esindus“ sõnaga „välisesindus“;

**21)** paragrahvi 8 lõiget 4 täiendatakse teise ja kolmanda lausega järgmises sõnastuses:

„Alla 15-aastase või piiratud teovõimega täisealise kasutaja eest kirjutab taotlusele alla tema seaduslik esindaja. 15 – 17-aastane kasutaja võib taotluse ise alla kirjutada ning kui ta seda ise ei tee, kirjutab taotlusele alla tema seaduslik esindaja.“;

**22)** paragrahvi 8 lõiget 5 täiendatakse pärast sõna „kättesaamisest“ sõnadega „või neis esinenud puuduste kõrvaldamisest“;

**23)** paragrahvi 9 lõikes 1 asendatakse sõnad „Euroopa Liidu kodaniku“ sõnaga „Kasutaja“;

**24)** paragrahvi 9 lõige 2 tunnistatakse kehtetuks;

**25)** paragrahvi 11 pealkiri muudetakse ja sõnastatakse järgmiselt:

„**§ 11. Diplomaatilise isikutunnistuse esiküljele kantavad andmed**“;

**26)** paragrahvi 11 lõiked 1 ja 2 tunnistatakse kehtetuks;

**27)** paragrahvi 11 lõike 3 punktid 11 ja 13 tunnistatakse kehtetuks;

**28)** paragrahvi 11 lõiked 4 ja 5 tunnistatakse kehtetuks;

**29)** paragrahv 12 pealkiri muudetakse ja sõnastatakse järgmiselt:

„**§ 12. Diplomaatilise isikutunnistuse tagaküljele kantavad andmed**“;

**30)** paragrahvi 12 lõige 1 muudetakse ja sõnastatakse järgmiselt:

„(1) Diplomaatilise isikutunnistuse tagaküljele kantakse järgmised andmed:

1) väljaandja;

2) väljaandmise kuupäev;

3) kuuekohaline kood diplomaatilise isikutunnistuse kiibile juurdepääsemiseks (inglise keeles *card access number*).“;

**31)** paragrahvi 14 teine lause tunnistatakse kehtetuks;

**32)** paragrahvi 15 tekst muudetakse ja sõnastatakse järgmiselt:

„Välisministri 9. novembri 2006. a määruse nr 2 „Diplomaadi- ja teenistuskaardi väljaandmise kord, diplomaadi- ja teenistuskaardi vorm, tehniline kirjeldus ning kaardile kantavate andmete loetelu“, enne 3. detsembrit 2018 välisministri 9. veebruari 2017. a määruse nr 2 „Diplomaatilise isikutunnistuse väljaandmise ja kehtetuks tunnistamise kord, vorm, tehniline kirjeldus ja diplomaatilisele isikutunnistusele kantavate andmete loetelu ning tulumaksust vabastatud mitteresidentide registreerimise kord" ja 9. märtsi 2017 määruse nr 7 „Diplomaatilise isikutunnistuse väljaandmise ja kehtetuks tunnistamise kord, vorm, tehniline kirjeldus ja diplomaatilisele isikutunnistusele kantavate andmete loetelu ning tulumaksust vabastatud mitteresidentide registreerimise kord“ alusel väljaantud diplomaadi- ja teenistuskaardid kehtivad kuni nende kehtivusaja lõpuni.“;

**33)** määruse lisad 1 ja 2 kehtestatakse uues sõnastuses (lisatud);

**34)** määruse lisa 3 asendatakse uue lisaga 3 (lisatud).

**§ 2.** **Määruse jõustumine**

(1) Määrus jõustub 2025. aasta 1. oktoobril.

(2) Määruse § 1 punktid 25–30 ja 34 jõustuvad 2025. aasta 15. novembril.

Margus Tsahkna

Välisminister Jonatan Vseviov

Kantsler

Lisa 1 Taotlus

Lisa 2 Lisataotlus

Lisa 3 Diplomaatilise isikutunnistuse vorm